” በ8 ጨዋታዎች ግብ ላለማስተናገዴ ትልቁን ሚና የሚወስዱት የቡድን አጋሮቼ ናቸው ” ወንድወሰን አሸናፊ
አዎ ፤ ከአንደኛው ዙር ጀምሮ ይኸን ነገር አስበው ነበር፡፡ በፊትም ሙገር እያለው እንደዚህ ያሉ ነገሮች አስብ ነበር፡፡ በነዚህ ስምንት ጨዋታዎች ምንም ጎል አልተቆጠረብኝም፡፡ ለራሴ በጥሩ አቋም ላይ ነኝ ብዬ አስባለው፡፡ እስካሁን ባለው ነገር በጣም ደስተኛ ነኝ፡፡እስካሁን ጎል አለመቆጠሩ የኔ ጥንካሬ ብቻ አይደለም፡፡ ትልቁን ሚና የሚወስዱት የቡድኑ አባላት ናቸው፡፡ አሁን በጥሩ የቡድን መንፈስ ላይ ስላለን ስንከላከልም ስናጠቃም በጋራ ነው፡፡ ስለሆነም ውጤቱ የሁላችንም ነው፡፡ የእከሌ የእከሌ ነው አልልህም ፤ የሁላችንም የስራ ውጤት ነው፡፡እንግዲህ ከቡድኔ አባላት ጋር በመሆን ይህን ጎል ያለማስደፈር ግስጋሴዬን ለማስጠበቅ ነው፡፡ እኔ በግሌ የተቻለኝን ለመስራት ጥረት አደርጋለው ፤ ቀሪ ጨዋታዎችን በቡድን መንፈስ ከጓደኞቼ ጋር በመሆን ጎል እንዳይቆጠርብን እንሰራለን፡፡አዎ ሪከርዱ ኦዶንካራ ጋር እደሆነ አውቃለው፡፡ በቀጣይ ቀሪ አምስት ጨዋታዎች ላይ ጎል እንዳይቆጠርብኝ በማድረግ ሪከርዱን ለመስበር ከቡድን ጓደኞቼ ጋር እሞክራለው፡፡ እሰብራለው ብዬም አስባለው፡፡ያው የኔ አላማ በሊጉ ጥሩ ግብ ጠባቂ ሆኖ መጨረስ ነው፡፡ በየጨዋታው አቋሜን ጠብቄ በጨረስኩ ቁጥር ይህ እድል መምጣቱ አይቀርም፡፡ አሁን ላይ ሆኜ እንዲህ ነው ማለት አልችልም፡፡ ጥሩ አቋም ላይ ስለምገኝ እድሉን ባገኝ ደስ ይለኝ ነበር፡፡ባለመጠራቴ ውስጤ ቅር ቢለውም የአሰልጣኙ ስራ በመሆኑ ምንም ማለት አልችልም፡፡ ጥሩ ብቃቴን እያሳየሁ ባለሁበት ወቅት መጠራት ነበረብኝ ፤ ግን ይህ አልሆነም፡፡ በዚህም ውስጤ ቅር ቢሰኝም አሁን ያለኝን ብቃት በቀጣይ አጠንክሬ እሰራለው፡፡